138 PARMEN1DIS, TELESH, 



teruter ex iis modis perducitur in actum, secundum 

 vim caloris et dispositionem material Cujus rei 

 tamen duo videntur tanquam canones. Unus, quod 

 cum calidum et frigidum magna mole, et tanquam 

 justo exercitu concurrunt, sequitur ejectio. Nam 

 entia, veluti acies, loco moventur et impelluntur. 

 Ubi vero minore quantitate res geritur, turn sequitur 

 versio ; nam interimuntur entia et naturam potius 

 quam locum mutant. Hujus rei insigne et nobile 

 exemplum esse in regionibus aeris superioribus, quas 

 licet ad calorem ccelestem magis appropinquent, 

 tamen frigidiores inveniuntur, quam confinia terrae. 

 In illis enim locis, postquam propius ad sedem primi 

 calidi ventum est, calor se colligens universarnfrigoris 

 vim, quae adscenderat, simul ejicit et detrudit, et aditu 

 prohibet. Quinetiam similiter fieri posse, ut sint per 

 profunda terrae calores vehementiores quam in super- 

 ficie ; postquam scilicet ad sedem primi frigidi appro- 

 pinquatio facta est, quod se excitans, magno impetu 

 calidum rejicit, et fugit, et in se vertit. Alter canon 

 est, quod in aperto sequitur ejectio ; in clausa versio. 

 Hoc autem insigniter conspici in vasibus occlusis, 

 ubi emissio corporis attenuati (quod spiritum fere vo- 

 camus), prohibita et retrusa, profundas et intrinsecas 

 in corporibus alterationes et fermentationes generat. 

 At hoc ipsum similiter fieri, cum corpus ob partium 

 compactionem sibi instar vasis occlusi est. Atque haec 

 sunt quae Telesio, et fortasse Parmenidi, circa rerum 

 principia, visa sunt ; nisi quod Telesius hylen addidit de 

 proprio, peripateticis scilicet notionibus depravatus. 

 Atque similia veri fuissent, quae a Telesio dicun- 



